Tískufyrirtæki Victoriu Beckham , sem selur föt og ýmsa fylgihluti undir nafni Kryddpíunnar fyrrverandi , skilaði enn og aftur tapi á síðasta ári . Tap ársins 2018 nam 12,3 milljónum punda , eða sem nemur tæplega 2 milljörðum króna . Fyrirtækið hefur frá stofnun árið 2008 aldrei náð að skila hagnaði . BBC greinir frá þessu . Sala fyrirtækisins á síðasta ári dróst saman um 16% frá fyrra ári og nam 35 milljónum punda . Er samdráttur í eftirspurn frá heildsölum sögð helst ástæða samdráttarins . Ralph Toledano , stjórnarformaður fyrirtækisins , segir að sala á fötum og fylgihlutum hafi náð jafnvægi eftir nokkurra ára vöxt . Hann segir að afkoman hafi því verið í samræmi við væntingar stjórnenda . Þá segir hann að fyrirtækið stefni á að verða arðbært eins fljótt og hægt er . Föt og fylgihlutir Victoriu Beckham eru til sölu í yfir 400 verslunum víða um heim .